Direcció de projecte: Direcció General d'Infraestructures de Mobilitat
Període: setembre a març de 2020
DGIM_Lab és un punt de trobada amb sessions mensuals del personal treballador de la DGIM amb la voluntat de promoure la innovació en el nostre àmbit de treball.
Es tracta de facilitar un entorn en què es permeti aportar una mirada diferent al nostre dia a dia i fomentar l'intercanvi de coneixement i la innovació.
Aquesta iniciativa va néixer el setembre del 2018, quan el director general va impulsar la creació d'un grup de 9 tècnics d'àmbits diferents de la direcció que, juntament amb el director i els tres subdirectors, van desenvolupar projectes "nous" en el context de les tasques i competències en l'àmbit de les Infraestructures de la Mobilitat.
Aquest grup està format per diverses persones que van rotant al llarg del temps en la mesura que van finalitzant el projecte que es proposen realitzar.
Les 3 primeres sessions van servir per proposar i analitzar diferents idees i, d'acord amb això, les següents propostes han estat per avançar en el desenvolupament de 8 projectes concrets d'innovació:
Els participants valoren molt positivament
DGIM_Lab és una actuació innovadora en tant que permet aportar una mirada diferent al dia a dia, fomentant l'intercanvi de coneixement i la innovació entre els participants, i especialment, desenvolupar l'autolideratge dels professionals que hi participen.
El gener de 2019 el DGIM_Lab acollia 8 projectes que duien a terme l'equip format per 13 persones de la DGIM i que el juny de 2019 van tancar formalment la primera temporada en una sessió de difusió dels projectes a la sala d'actes del DTES.
En aquest temps es van fer 4 sessions de seguiment (gener, febrer, març i maig) i 1 sessió de difusió (juny) on es van presentar els projectes en la fase en què es trobaven davant de la resta de companys.
A partir del juny i fins a finals de l'any 2019 aquests projectes van seguir endavant liderats pels seus responsables, amb la complicitat i suport de les unitats responsables de la innovació i entraren en una fase d'avaluació de la viabilitat que duraria fins al primer trimestre del 2020.
En la sessió de difusió del juny es van recollir 43 idees/reptes per tal d'encarar la segona temporada.
El 7 d'octubre es dóna el tret de sortida a la segona temporada del DGIM_LAB amb la configuració dels 9 reptes i els 9 equips que els duran a terme.
Configuren el dgim_lab 2a temporada 38 persones: 29 en els diferents equips, 3 organitzadores, 2 persones del DTES amb coneixement en desgin thinking com a suports en la facilitació i dinamització de les sessions i 4 tutors (direcció).
Durant el 2019 es van dur a terme 3 de les 9 sessions programades:
S1 Introducció Dgim_lab a interessats i tria d'idees (43 a 17) -Octubre
S2 D'Idees a reptes i equips, empatitzem amb el problema – Novembre
S3 Entendre el problema i eines disponibles - Desembre
L'objectiu de la segona edició és fer créixer la comunitat i l'equip, i orientar les seves propostes a atendre aquells àmbits més rellevants per la direcció, així com incorporar coneixements en design thinking.
Les novetats principals respecte a la primera temporada són:
Cada repte el resolen equips transversals de 2 a 5 persones de la DGIM
Cada equip té un tutor o referent de la direcció de la DGIM
La coordinació del projecte dgim_lab passa a ser d'un equip i no d'una persona
Les sessions segueixen sent mensuals però tenen un guió on es fa transferència de coneixement pel que fa a design thinking, gestió de projectes, presentacions en públic...